قازاقیستان جمهورباشقانی نورسلطان نظربایئو آنکارادا.
تورکیه‌یه رسمی گؤروشمه‌لر اوچون گلن نورسلطان نظربایئوی، جمهورباشقانلیغی سارایی اؤنونده قارشیلایان آتلیلار، پروتوکول قاپی‌سینا قدر موشایعت ائتدی.
پرزیدنت رجب طیب اردوغان، نظربایئوی، جمهورباشقانلیغی سارایینین آنا گیریش قاپی‌سین‌دا قارشیلادی.
اردوغان و نظربایئوین مراسیم ساحه‌سین‌ده‌کی یئرلرینی آلدیقدان سونرا ۲۱ پارا توپ آتیشی آلتین‌دا ایکی اولکه ملی مارشلاری سسله‌ندی.
نظربایئو، مراسیم آلایی عسگرلرینی سلاملادی. مراسیم‌ده، تاریخ‌ده قورولان ۱۶ تورک دؤولتینی تمثیل ائد‌ن بایراقلار و عسگرلر ده یئر آلدی.
هیاتلرین تقدیمیندن سونرا، پیللکه‌نلرده اؤلکه‌لرینین بایراقلاری اؤنون‌ده ال وئره‌رک ژورنالیستلره پوز وئره‌ن اردوغان و نظربایئو داها سونرا باش باشا گؤروشمه‌یه گئچدی.
یوکسک سویه‌لی استراتژیک شورا توپلانتیسینا و آنلاشما‌لارین ایمضالانماسی مراسیمین‌ده ده ایشتیراک ائد‌جک اردوغان و نظربایئو اورتاق مطبوعات کنفرانسی گئچیره‌جک.
مراسیم‌ده خاریجی ایشلر باخانی مؤولود چاووش‌اوغلو، میلی ساوونما باخانی حولوصی آکار، انرژی و طبیعی قایناقلار باخانی فاتیح دؤنمز، مدنیت و توریزم باخانی محمد نوری ارسوی ایله نقلیات و آلت یاپی باخانی محمد جاهد تورخان دا واردی.
